Diari Oficial de la Generalitat Valenciana


Sumari del DOGV 4952, del 23-02-2005 (2005/1908)

Informació pública de l'alternativa tècnica del programa d'actuació integrada per al desenvolupament de la UE 5.1.2. del terme municipal d'Algimia de Alfara.
-------------------------------------------------------------------------------------------------------------------------------------------------------------

### Dades del document

Número de DOGV
:   4952

Data del DOGV
:   23-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1908


Organisme emissor
:   Domo Desarrollos Urbanos, SL

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la UE 5.1.2. del terme municipal d'Algimia de Alfara. [2005/X1908]
  
La societat mercantil Domo Desarrollos Urbanos, SL, amb domicili social a Sagunt (València), avinguda dels Sants de la Pedra 30-2n-A, amb CIF B-97443691, per mitjà del present anunci i en aplicació del que disposa en l'article 48 C), en relació amb l'article 46.3 de la Llei 6/94, de 15 de novembre, de la Generalitat Valenciana, reguladora de l'Activitat Urbanística, comunica:
  
Que ha presentat Alternativa Tècnica del Programa d'Actuació Integrada per al desenvolupament de la U.E 5.1.2 del Sector A.I.5 del terme municipal d'Algimia de Alfara, amb la següent delimitació: nord, antiga travessia CS-234 Algimia Torres-Torres; sud i est, sòl no urbanitzable; i oest, U.E 5.1.1 del mateix terme municipal.
  
Per a la qual cosa, d'acord amb els articles 45 i 32 A) i B) del text legal abans citat, s'ha procedit a presentar el corresponent Programa d'Actuació Integrada per al desenvolupament del citat Sector i la documentació adient, integrada per alternativa tècnica, avantprojecte d'urbanització, junt amb les seues corresponents memòries i altra documentació, utilitzant la via simplificada del procediment prevista en l'article 48 de la Llei 6/94, de 15 de novembre.
  
Així, s'han protocol·litzat Alternativa Tècnica, integrada per avantprojecte d'urbanització i document de programa, junt amb les seues corresponents memòries i altra documentació, en la Notaria de Francisco Bañon Sabater, per mitjà d'acta de data 17 de Febrer de 2005, amb número del seu protocol 259, estant igualment disponibles els exemplars en la Secció d'Urbanisme i Obres de l'Ajuntament d'Algimia de Alfara, amb data d'entrada de 7 de febrer de 2005 i amb número de registre 103, i qualsevol persona, dins del termini de 20 dies comptats a partir de l'endemà de la publicació d'aquest anunci en el Diari Oficial de la Generalitat Valenciana, podran comparèixer en la Notaria esmentada, per a obtenir còpia de l'acta o sol·licitar que esta li siga exhibida.
  
A més, podrà consultar a l'Ajuntament les actuacions derivades de la documentació dipositada en este ajuntament i presentar-hi, per a la seua incorporació a les mateixes, tant al·legacions com alternatives tècniques que vullguen competir amb l'exposada al públic, així com presentar proposicions jurídiques i econòmiques per a executar qualsevol de les alternatives tècniques, en el termini de 5 dies següents, a comptar des del venciment del termini de 20 dies abans assenyalat.